PRIN ออกหุ้นกู้ 350 ลบ.อายุ 3 ปี ดอกเบี้ยคงที่ 5.25% ขายรายใหญ่ 1-3 ก.พ.
PRIN ออกหุ้นกู้ 350 ลบ.อายุ 3 ปี ดอกเบี้ยคงที่ 5.25% ขายรายใหญ่ 1-3 ก.พ.
25 ม.ค. 2559

บริษัท ปริญสิริ จำกัด (มหาชน) หรือ PRIN เปิดเผยว่า บริษัทเสนอขายหุ้นกู้ของบริษัท มูลค่าไม่เกิน 350 ล้านบาท อายุ 3 ปี อัตราดอกเบี้ยคงที่ร้อยละ 5.25 ต่อปี จ่ายดอกเบี้ยทุกๆ 3 เดือนตลอดอายุหุ้นกู้
โดยบริษัทจะเสนอขายให้ผู้ลงทุนสถาบันและ/หรือ ผู้ลงทุนรายใหญ่ในระหว่างวันที่ 1-3 ก.พ. 59 ผ่านบล.เอเชีย พลัส ซึ่งเป็นผู้จัดการการจัดจำหน่ายหุ้นกู้
สำหรับอันดับความน่าเชื่อถือของบริษัท อยู่ที่ “BBB-” แนวโน้มอันดับเครดิตยังไม่ชัดเจน โดยบริษัท ทริส เรทติ้ง จำกัด เมื่อวันที่ 31 ก.ค. 58 โดยบริษัทมีวัตถุประสงค์ในการนำเงินที่ได้จากการเสนอขายหุ้นกู้ในครั้งนี้เพื่อใช้ในการดำเนินงานของบริษัท